KINNITATUD

RMK riigihangete osakonna

juhataja käskkirjaga 1-47.2750/1.

## 1. Hanke nimetus ja viitenumber

* 1. Hanke nimetus: Raevärava tee, Üldro tee, Sarapiku tee ja Raiesmiku tee rekonstrueerimine
  2. Viitenumber: 260622
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Raevärava tee (2,515 km), Üldro tee (1,09 km), Sarapiku tee (0,81 km) ja Raiesmiku tee (0,32 km), mis asuvad Rapla maakonnas, Kohila vallas, Adila ja Pihali külas, rekonstrueerimiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Vesine OÜ** poolt koostatud „Raevärava tee, Üldro tee, Sarapiku tee ja Raiesmiku tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 2000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Raevärava tee, Üldro tee, Sarapiku tee ja Raiesmiku tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Raevärava tee (2,515 km), Üldro tee (1,09 km), Sarapiku tee (0,81 km) ja Raiesmiku tee (0,32 km) asuvad Rapla maakonnas, Kohila vallas, Adila ja Pihali külas.

Rekonstrueeritavatele teedele on ligipääs tagatud kõrvalmaantee „Kernu-Kohila“ (tee nr. 11220) 4,636 kilomeetril paiknevalt mahasõidukohalt, kus saab alguse rekonstrueeritav ja pikemaks ehitatav Raevärava tee. Samuti on ligipääs tagatud kõrvalmaantee „Pihali-Aidila-Rabivere“ (tee nr.20103) 0,400 kilomeetril paiknevalt mahasõidukohalt mööda ol.olevasse olukorda jäävat Sõeru-Ringteed ja Sarapiku tee ol.olevasse olukorda jäävat lõiku mööda.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (2,68 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant.

**Raevärava tee (2,515 km)** saab alguse kõrvalmaantee „Kernu-Kohila“ (tee nr. 11220) 4,636 kilomeetril rekonstrueeritava mahasõidukohaga ja lõppeb kvartalite WR098 ja WR102 ühisel piiril. Rekonstrueeritaval Raevärava teel on ol.olev kruuskatte laiuseks valdavalt 3,00...3,50m ning kohati on teekatend ümbritsevast maapinnast mõnevõrra madalamaks ehk kaussi sõidetud. Rekonstrueeritava Raevärava tee lõpust saab alguse 685m pikkune Raevärava tee ehitatav lõik, mis lõppeb kvartali WR102 eraldisel 13 kuhu on ette nähtud tagasipööramisekoha (mahasõidukoha „Mahasõit metsa-alale M2“) rajamine. Raevärava tee ehitatava lõik on ette nähtud rajada ol.oleva pinnastee asemel, mis paikneb valdavalt kvartalite WR069 ja WR102 ühisel sihil ning ehitatava Raevärava tee lõpus ca 160m pikkusel lõigul on ette nähtud ol.oleva lookleva pinnastee asemel uue sirgestatud tee rajamine.

Raevärava tee ja kõrvalmaantee „Kernu-Kohila“ mahasõidukoha rekonstrueerimise projektis ette nähtule muutuvad rekonstrueeritava mahasõidukoha mõõtmed ning teede ristumise nurk. Rekonstrueeritud asfaltkattega maantee mahasõidukoha ja rekonstrueeritava Raevärava tee kokku viimiseks muutub ka rekonstrueeritava Raevärava tee asukoht pikettide 00+21...00+64 vahemikus ehk asfaltkattega mahasõidukoha järel on ette nähtud pöörang paremale teetelje pöörderaadiusega 20m seejärel 20m pikkune sirge ja pöörang vasakule teetelje pöörderaadiusega 20m. Raevärava tee rekonstrueerimise käigus on ette nähtud ka Raevärava tee pikettide 00+64...04+09 vahemikus teetelje nihutamine 1,50m lõuna suunas ehk RMK katastriüksuse suunas.

Raevärava tee rekonstrueerimise käigus on ette nähtud ol.oleva tee ja ümbritseva maapinna ning Raevärava tee ehitataval lõigul ol.oleva maapinna tasandamine ühtlaseks 6,00m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Teetrassi tasandamise samaaegselt on vajalik ka ühes kohas ol.oleva teetrassi täitmine juurde veetava mineraalpinnasega kuna teetrass läbib ca 10m pikkust ümbritsevast maapinnast madalamaks sõidetud kohta.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas, laiusega 5m) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Raevärava tee rekonstrueeritaval lõigul on kruusast katendikonstruktsiooni aluskiht ehk kandev kiht rajatakse paksusega 0,20m ning Raevärava tee ehitataval lõigul paksusega 0,30m. Kruusast katendikonstruktsiooni aluskihi ehk kandva kihi rajamiseks on ette nähtud kasutada sorteeritud kruusa positsioon nr. 4. Raevärava tee rekonstrueeritaval ja ehitataval lõigul on ette nähtud katendikonstruktsiooni pealiskihi ehk kulumiskihi rajamine paksusega 0,10m. Kruusast katendikonstruktsiooni pealiskihi ehk kulumiskihi rajamiseks on ette nähtud kasutada purustatud kruusa positsioon nr. 6.

Pikemaks ehitatava Raevärava tee lõppu on ette nähtud maaparandusrajatiste tüüpjoonise kohase mahasõidukoha „Mahasõit metsa-alale - M2“ rajamine nõnda, et seda on võimalik kasutada ka tagasipööramisekohana ehk mahasõidukoht rajatakse 30m enne ehitatava tee lõppu.

Rekonstrueeritavalt ja pikemaks ehitatavalt Raevärava teelt metsamaale pääsemiseks on ette nähtud maaparandusrajatiste tüüpjoonisele „Mahasõit põllule – M3“ (9tk) vastavate mahasõidukohade rajamine.

**Üldro tee (1,090 km**) saab alguse rekonstrueeritava Raevärava tee piketti 03+80 asukohast paiknevalt kruuskattega mahasõidukohalt. Rekonstrueeritava Üldro tee rohtunud katendi laius on valdavalt 3,00m ning kohati on teekatend ümbritsevast maapinnast mõnevõrra madalamaks ehk kaussi sõidetud. Rekonstrueeritav Üldro tee lõpeb teede nelik ristmikuga, kus saab kokku mitte rekonstrueeritav Toominga tee ning praktiliselt 110º pöörangu tegev Sarapiku tee, mis on antud ristumiskohast lõuna suunas ette nähtud rekonstrueerida ja ida suunas jääb ol.olevasse olukorda.

Rekonstrueeritavate Raevärava tee ja Üldro tee ristumiskoha rekonstrueerimise käigus on tulenevalt antud teede ristumise nurgast ning põhilisest liikumise suunast (Üldro teelt paremale) ette nähtud rajada nurga all ristuvate teede T-kujuline ristmik. Nurga all ristuvate teede T-kujulise ristmiku teetelje pöörderaadiuseks Üldro teelt paremale on 20m ja Üldro teelt vasakule 12,5m. Antud teede ristumiskohas on ette nähtud ka Üldro teele kaks korda liiklusmärgi nr 221 "Anna teed" paigaldamine (sh. post ja vundament), millest ükskord koos eelteavitus tahvliga nõnda, et Raevärava tee jääb peateeks.

Üldro tee rekonstrueerimise käigus on ette nähtud ol.oleva tee ja ümbritseva maapinna tasandamine ühtlaseks 6,00m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine. Teetrassi tasandamise samaaegselt on vajalik ka kolmes kohas ol.oleva teetrassi täitmine juurde veetava mineraalpinnasega kuna teetrass läbib ca 10m pikkust ümbritsevast maapinnast madalamaks sõidetud kohti.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas laiusega 5m) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast (positsioon nr. 4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr. 6).

Rekonstrueeritava Üldro tee ristumine mitte rekonstrueeritava Toominga teega ning praktiliselt 110º pöörangu tegeva Sarapiku teega on tulenevalt põhilisest liikumise suunast ette nähtud lahendada maaparandusrajatiste tüüpjoonisele „Mahasõit põllule – M3“ vastavate mahasõidukohadega. Antud teede ristumiskohas on ette nähtud ka Üldro teele kaks korda liiklusmärgi nr 221 "Anna teed" paigaldamine (sh. post ja vundament), millest ükskord koos eelteavitus tahvliga nõnda, et Sarapiku tee jääb peateeks.

Rekonstrueeritavalt Üldro teelt metsamaale pääsemiseks on ette nähtud maaparandusrajatiste tüüpjoonisele „Mahasõit põllule – M3“ (4tk) vastavate mahasõidukohtade rajamine.

**Sarapiku tee (0,81 km)** saab alguse teede nelikristmiku asukohast, kus Sarapiku tee teeb praktiliselt 110º pöörangu ning ristub mitte rekonstrueeritava Toominga teega ja rekonstrueeritava Üldro teega. Sarapiku tee rekonstrueeritava lõigu katendi pealt laius on valdavalt 3,00...3,50m ning teekatend on suhteliselt heas seisukorras. Rekonstrueeritava Sarapiku tee rekonstrueeritav lõik lõppeb ristumisel rekonstrueeritava Raiesmiku teega.

Sarapiku tee rekonstrueeritaval lõigul on ette nähtud ol.oleva tee ja ümbritseva maapinna tasandamine ühtlaseks 6,00m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas laiusega 5m) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast (positsioon nr. 4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr. 6).

Sarapiku tee rekonstrueeritavalt lõigult metsamaale pääsemiseks on ette nähtud maaparandusrajatiste tüüpjoonisele „Mahasõit põllule – M3“ (2tk) vastavate mahasõidukohade rajamine ning õuemaale pääsemiseks vähendatud mõõtmetega mahasõidukohtade M\_L5R5 (3tk) rajamine.

**Raiesmiku tee (0,32 km**) saab alguse Sarapiku tee rekonstrueeritava lõigu lõpust ning Raiesmiku tee rekonstrueerimine lõppeb kvartali WR412 eraldisel 4 kuhu on ette nähtud ka tagasipööramisekoha (mahasõidukoha „Mahasõit metsa-alale M2“) rajamine.

Sarapiku tee ja Raiesmiku tee ristumiskoha rekonstrueerimise käigus on tulenevalt antud teede ristumise nurgast ning põhilisest liikumise suunast (Raiesmiku teelt vasakule) ette nähtud rajada nurga all ristuvate teede T-kujuline ristmik. Nurga all ristuvate teede T-kujulise ristmiku teetelje pöörderaadiuseks Raiesmiku teelt vasakule on 20m ja Raiesmiku teelt paremale 7,5m. Antud teede ristumiskohas on ette nähtud ka Raiesmiku teele kaks korda liiklusmärgi nr 221 "Anna teed" paigaldamine (sh. post ja vundament), millest ükskord koos eelteavitus tahvliga nõnda, et Sarapiku tee jääb peateeks.

Raiesmiku teelõigu rekonstrueerimise käigus on ette nähtud ol.oleva maapinna tasandamine ühtlaseks 6,00m laiuseks aluseks. Tasandatud alusele on ette nähtud kahepoolse 4% põikkalde kujundamine ning seejärel aluse tihendamine.

Profileeritud ning tihendatud alusele on ette nähtud geotekstiili (deklareeritud tõmbetugevus MD/CMD ≥15 kN/m, mitte kootud kangas laiusega 5m) paigaldamine. Geotekstiilile on omakorda ette nähtud uue kahekihilise kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,30m on ette nähtud rajada sorteeritud kruusast (positsioon nr. 4) ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast (positsioon nr.6).

Raiesmiku tee rekonstrueeritava lõigu lõppu on ette nähtud maaparandusrajatiste tüüpjoonise kohase mahasõidukoha „Mahasõit metsa-alale - M2“ rajamine nõnda, et seda on võimalik kasutada ka tagasipööramisekohana ehk mahasõidukoht rajatakse 30m enne rekonstrueeritava teelõigu lõppu.

Rapla maakonnas, Kohila vald, Pihali küla, riigiteelt nr 11220 Kernu-Kohila 4,636 km mahasõit Raevärava teele ristumiskoha ehitus teostatakse „Riigimaantee nr 11220 mahasõit Raevärava teele“ ehitamise projekti alusel.

Mahasõidu põikkalle on mahasõidul ühepoolne 2,5%, tugipeenra põikkalle on 4,0% sõiduteest eemale. Pikikalle on riigimaanteest vähemalt 3 m ulatuses 3,0%.

Raevärava tee juurdepääsutee A/B kate rajatakse järgmine:

* Tihe asfaltbetoon AC 12 surf h=6sm
* Killustikalus kiilumismeetodil fr 32/63 h=25sm
* Dreen kiht Sorteeritud kruus pos nr: 4 h=20sm
* Geotekstiil (Deklareeritud tõmbetugevus MD/CMD ≥15 kN/m, 5,0 m lai)
* Aluspinnas – saviliiv

Mahasõidu all rekonstrueeritakse üks 400mm läbimõõduga plasttruup. Truubile rajatakse kivisillutisega otsakud (400mm KOK) ning korrastatakse sisse- ja väljavool. Truubi sissevoolu sügavus on 61,95 ning väljavool 61.90. Truubi pikkus on 8m.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud teealuse (Kruus fr..63mm positsioon nr.3) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Vesine OÜ** poolt koostatud „Raevärava tee, Üldro tee, Sarapiku tee ja Raiesmiku tee rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt